**Zână Sânzâiană**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zeiţă mireasă

Ce-mi treci peste casă,

Adu-mi zile bune

În miros de grâne!

Nu stârni urgiile

Şi vindecă-mi rănile!

Apără-mi grădina

Şi nu-mi lua lumina!

Nu trimite soarele

Să-mi ardă recoltele!

Lasă-mi umbra chipului

Pe verdele câmpului,

Că ţi-oi face coroniţă

Doar cu flori de lămâiţă

Şi-mpleti-voi printre ele

Toate dorurile mele!

Iar cu flori de sânzâiene

Te voi mângâia pe gene

Să-mi rămâi împărăteasă

Şi pe veci a mea aleasă!

Zână bună şi mireasă…